**מאזנים מאוחדים ב' -שיעור 11**

**יחסים קודמים בין א' ל-ב' לפני שא' רכשה את ב'**

הכוונה היא שלפני שא' רכשה את ב' היו יחסים עסקיים בין א' ל-ב' אז בגלל הרכישה של א' את ב' נוצר למעשה פירעון של היחסים הללו. לאו דווקא פירעון אמיתי (פירעון משפטי) פשוט בגלל שנוצרה קבוצה אחת אז אין כבר יותר עסקה כלפי חיצוניים כך שנוצר פירעון חשבונאי.

**מבחינה טכנית:** שלב מקדמי לשלבי האיחוד נשערך את החוזה שקיים בספרי חברה א' לשוו"ה שלו באותו יום שהרי החוזה הזה בעצם נפדה. כמובן שזה ייכנס לתרומות של חברה א'. בשלב השני נבטל יתרות הדדיות בהתאם לשוו"ה.

**מקרה 1 – יחסי ספק לקוח**

נניח שחברה ב' מכרה לחברה א' מלאי וחברה א' עדיין לא שילמה את הכסף .

**בספרי חברה א' :** יש חשבון ספק

**בספרי חברה ב' :** יש חשבון לקוח

נניח שכעת חברה א' רוכשת את חברה ב' במקרה הזה הלקוח והספק כבר רשומים לפי שוו"ה שלהם שזה בעצם החוב האמיתי ולכן אין שלב מקדמי. פשוט בשלב השני נבטל את היתרות ההדדיות:

ח' ספק

 ז' לקוח

אין שום דבר שחידשנו.

**דוגמא 50**

**מקרה 2 – יחסי הלוואה**

נניח שחברה ב' נתנה לא' הלוואה :

**בספרי א' :** יש חשבון הלוואה לשלם.

**בספרי ב' :** יש חשבון הלוואה לקבל.

כעת חברה א' רוכשת את חברה ב'. בשלב המקדמי נעמיד את ההלוואה לשלם שבספרי א' על השוו"ה שכן באותו יום שא' רכשה את ב' נוצר בעצם פרעון מוקדם של ההלוואה. אז זה כאילו פרענו את ההלוואה (שילמנו אותה) לפי השוו"ה שלה. בשלב השני נבטל יתרות הדדיות לפי השוו"ה.

**דוגמא 51**

* **הערה טכנית – נשים לב שאותם 20 ₪ שמייצגים הפסד בדוגמא צריכים להיכנס לתרומה של א' ולא של ב' ולכן את הקיטון של ה-20 ₪ לא רושמים בטבלת ע"ע כמו שאנו מכירים מבחינה טכנית זה אומר שאנו משאירים את מה שהכנסנו לע"ע בהלוואה לקבל ורק ביתרה ההדדית אנו מבטלים את ע"ע (20).**

**מקרה 3 – חוזה אספקה**

נניח שלחברה ב' יש חוזה אספקה עם גורם חיצוני לפיו חברה ב' חויבה לספק לו סחורות במחיר מסוים אם יש שווי לחוזה הזה אז חברה א' כאשר היא רוכשת את חברה ב' תשלם כסף על החוזה הזה, במידה והשוו"ה של החוזה קיים (הערך הפנקסני שלו בספרי ב') הוא 0 מאחר וחוזים חתומים מוצגים רק בביאור בדוכ"ס ובמאזן אין כלום אנו מייחסים ע"ע לחוזה זה, שהרי מדובר בנכס מזוהה.

אם חוזה האספקה הוא בין חברה א' לחברה ב' שמהוות קבוצה אז לא מדובר בנכס מזוהה, כי בדו"ח המאוחד לא מדובר בכלל בנכס. שהרי אין בכלל נכס כלפי חיצוניים. זה אומר שאם חברה א' תשלם עבור החוזה הזה לבע"מ של ב' שמהם היא רוכשת את המניות של ב' אנו לא יכולים לייחס ע"ע שהרי ע"ע יש לייחס רק לנכסים מזוהים זה אומר שאוטומטית התשלום הזה ייכנס למוניטין שמתקבל כ- P.N

אם החוזה הוא בתנאי השוק אז א' לא צריכה להכיר ברווח או הפסד, אך אם החוזה הוא בתנאים עדיפים או נחותים אז א' צריכה להכיר ברווח או הפסד.

נניח שלחברה א' יש חוזה חתום עם חברה ב' לפיו חברה א' מחוייבת לספק לחברה ב' 1,000 שולחנות במחיר של 20 ₪ לשולחן בעוד שנה. כל שולחן שווה בשוק היום (בתאריך המאזן) 50₪ זה אומר שלחברה א' יש הפסד בסך 1000\*30 = 30,000 כשא' צריכה להכיר בהפסד הזה לא מיידת אלא לאורך חיי החוזה.

כעת נניח שבאותה דוגמא א' רוכשת את חברה ב' אז באותו יום החוזה למעשה נפדה כי מדובר בקבוצה אחת ומבחינת הקבוצה אין חוזה כלפי חיצוניים זה אומר שא' צריכה להכיר מידית בכל ההפסד הזה.

נניח באותה דוגמא שאחרי שא' חתמה על החוזה עם ב'. אחרי מספר חודשים היא רכשה את ב' ובאותו יום כל שולחן שווה בשוק 10 ₪ זה אומר שא' הרוויחה 1,000\*10 = 10,000 ₪ שהם א' חייבת להכיר מידית כי אין יותר חוזה כלפי חיצוניים

**מבחינה טכנית** : בשלב המקדמי נעמיד את החוזה על השוו"ה שלו לתרומות א':

אם מדובר בהפסד:

ח' הפסד

 ז' הפרשה

אם מדובר ברווח:

ח' נכס

 ז' רווח

בשלב השני נבטל יתרות הדדיות :

ח' הפרשה

 ז' מוניטין (כי כאן גלום שווי החוזה שבספרי ב')

**דוגמא 52**

* **יש מקרים בהם ניתן לצאת מהחוזה תמורת תשלום קנס מסוים אם סכום הקנס נמוך מההפסד שנוצר כתוצאה מהתנאים הנחותים נכיר בהפסד רק בגובה הקנס. אם למשל בדוגמא האחרונה שלנו (51) חברה א' יכולה לצאת מהחוזה שלה עם ב', תמורת תשלום קנס בסך 15 ₪ אז בשלב המקדמי היינו רושמים ח' הפסד ז' הפרשה 15 ואז ממשיכים כרגיל.**

**מקרה 4 – זכות שנרכשה מחדש**

נניח שחברה א' נתנה לחברה ב' בלעדיות לשווק את המוצרים של חברה א' בארה"ב זה אומר שמעכשיו חברה א' לא יכולה למכור את המוצרים של עצמה בארה"ב רק לב' מותר.

כעת נניח שחברה א' רוכשת את חברה ב'. חברה א' בעצם רוכשת את הזכות הזאת מחדש כי מעכשיו מותר לה למכור את המוצרים של עצמה בארה"ב ומכאן שנוצר לחברה א' נכס בלתי מוחשי שהוא חוזה הבלעדיות. החוזה הזה יופחת לאורך חיי החוזה מבלי להתחשב באופציה לחידוש החוזה.

**דגש: הפעם בניגוד למקרה הקודם (חוזה בין א' ל-ב') כן נוצר נכס מזוהה כי לפני הרכישה לא' לא היתה זכות למכור בארה"ב וכתוצאה מהרכישה יש לה את הזכות הזאת. גם במקרה הזה יכול להיות שהחוזה הוא בתנאים נחותים או עדיפים ולכן יש להכיר ברווח או הפסד לפי הנמוך מבין : התנאים הנחותים או העדיפים לבין הקנס. המקרה הזה דומה למקרה של חוזה אספקה ההבדל היחידי הוא שבזכות שנרכשה מחדש כן מייחסים ע"ע ובחוזה אספקה לא.**

**דוגמא 53**

**מקרה 5 – יחסי תביעה**

נניח שחברה ב' תובעת את חברה א' זה אומר שבספרי חברה א' קיימת הפרשה בגין תביעה. כעת חברה א' רוכשת את ב'. במקרה כזה סביר להניח שהתביעה מתבטלת מבחינה משפטית כי לא הגיוני שחברה ב' תמשיך לתבוע את חברה א' אם חברה א' שולטת בה והיא זו שקובעת לה מה לעשות.

1. **אם התביעה בכל זאת לא מתבטלת משפטית –** אז בשלב המקדמי נכיר בהפסד בספרי חברה א' ובשלב השני נבטל יתרות הדדיות
2. **אם התביעה מתבטל משפטית –** זה המקרה היותר סביר – כשא' שילמה את ה-120 ₪ כמו

בדוגמא 54 היא שילמה כסף לב' גם עבור ביטול התביעה נגדה בהתאם לשוו"ה שלה. כמה בעלי המניות של ב' שמכרו לא' את מניות ב' נדרשו עבור ביטול התביעה 80% \*50 = 40 נכון שחברה א' חייבת 50 ₪ ואם בימ"ש היה פוסק אז היא היתה צריכה לשלם 50 ₪ אבל היא רכשה רק 80% מהמניות של ב' אז היא שילמה לאותם בעלי מניות רק את מה שמגיע להם 40 ₪ ואז ברור שהזשמ"ש אכל אותה אז הם הזשמ"ש יכולים לתבוע את חברה א' בגין **עושק המיעוט** מבחינה טכנית בשלב המקדמי בגין התמורה שא' משלמת בגין ביטול התביעה יכיר ברווח או הפסד **דוגמא 54 , תרגיל 24**

**IAS27 – דו"חות כספיים נפרדים**

IAS27 שמדבר על דו"חות מאוחדים מדבר גם על דו"חות נפרדים. דו"חות נפרדים הם דו"חות של חברה שיש לה חברה בת או חברה כלולה או שיש לה חברה בשליטה משותפת (כשההשקעה בחברה מוצגת לפי IAS39 או לפי עלות בהתאם לבחירת החברה.) הבחירה היא ברמה של קבוצות כל הבנות יוצגו או לפי שוו"ה או לפי עלות, כל הכלולות כנ"ל. נזכיר כי שליטה בחברה משותפת זו חברה **שכל בעלי המניות בה** הגיעו להסכם לפיו **כולם יחד** מקבלים החלטות פה אחד למשל:

**הדו"ח הנפרד מפורסם:**

1. בנוסף לדו"ח של החברה שבו ההשקעה בכלולה או בחברה שיש לה שליטה מוצגת לפי שיטת השווי המאזני. לדו"ח כזה קוראים דו"ח עצמאי (אם יש חברה בשליטה משותפת יש אפשרות או לאחד אותה כפול שיעור ההחזקה או לנהל את ההשקעה בה לפי שיטת השווי המאזני)**.**

**דו"ח נפרד-** השקעה לפי IAS39 (שוו"ה או עלות)

**דו"ח עצמאי-** השקעה מוצגת לפי שיטת השווי המאזני (אקוויטי)

(חברה שיש לה השקעה לפי 10% מפרסמת דו"ח עצמאי כי הדו"ח הנפרד הכוונה היא השקעה רק בבת , כלולה או שליטה משותפת שם זה מוצג לפי IAS39 )

**א🡨ב =80% - נפרד – IAS39 או עלות**

**א🡨ב = 40%- דו"ח עצמאי לפי אקוויטי + דו"ח נפרד IAS39 או עלות**

**א🡨ב= 60% שליטה משותפת דו"ח עצמאי לפי אקוויטי או דו"ח מאוחד + דו"ח נפרד IAS39 או עלות**

1. אם חברת אם פטורה מהצגת דו"חות מאוחדים אז היא מציגה רק דו"ח נפרד בו ההשקעה מוצגת רק לפי IAS39 או עלות
2. אם חברת בת פטורה מהצגת ההשקעה לפי שיטת השווי המאזני אז היא מציגה רק דו"ח נפרד
3. כאשר החברה המחזיקה היא חברת השקעות ואז היא פטורה מהצגת ההשקעה לפי אקוויטי כי היא צריכה להציג את ההשקעה לפי שוו"ה דרך רוה"ס (IAS39)

**נסכם כי הדו"ח העצמאי הוא דו"ח של חברה שאין לה בכלל השקעה או שיש לה השקעה בחברה כלולה או שליטה משותפת כשההשקעה מוצגת לפי שיטת האקוויטי**

**הוראות המדידה בדו"ח הנפרד :**

1. אם ההשקעה מוצגת לפי עלות והיא מוחזקת למכירה אז יש להפעיל את IFRS5 נמ"ל

אם ההשקעה מוצגת לפי IAS39 והיא מוחזקת לצורך מכירה אז אין להפעיל את IFRS5

1. הכנסות מדיבידנד יוכרו ברגע שנצברה הזכות לקבל את הדיבידנד, כלומר ביום ההכרזה.
2. אם יש שינוי מבני לפיו מוקמת חברת אם חדשה שמחזיקה בחברת האם הישנה כאשר הרכישה בוצעה באמצעות הנפקת מניות ו:
3. אין שינוי בנכסים ובהתחייבויות לפני ואחרי השינוי המבני
4. אין שינוי בזכויות של בעלי המניות
5. חברת האם הישנה נמדדת לפי עלות

אז העלות של חברת האם הישנה בדו"ח הנפרד של חברת האם החדשה תיהיה החלק בשווי המאזני של האם הישנה לאותו יום.

**הסבר:**

בעסקה זו בעצם לא קרה כלום אז השאלה היא איך חברה א' תציג את ההשקעה שלה בחברה ב' בדו"ח הנפרד. היא תציג אותה לפי חלקה בשווי המאזני של ב' כי זה העלות של א'

זה נכון גם לגבי מצב בו ב' מחזיקה בג' 40% או 10%

1. קרן הון סיכון וקרן נאמנות – לפי IAS28 חברה כזו צריכה להציג את ההשקעות שלה לפי שוו"ה דרך רוה"ס . בדו"ח הנפרד שלה היא תציג את ההשקעות לפי שוו"ה . כלומר, הדו"ח העצמאי שלה הוא הדו"ח הנפרד שלה כך שהיא מציגה דו"ח אחד .
2. חברת השקעות צריכה להציג את הדו"ח שלה לפי שוו"ה דרך רוה"ס אז הדו"ח הנפרד שלה זה הדו"ח בו ההשקעות מוצגות לפי שוו"ה דרך רוה"ס אין לה עוד דו"ח.

**רכישה במהופך**

נניח שבעל המניות של חברה א' מחזיק במניות חברה א'

ובעל המניות של חברה ב' מחזיק במניות של חברה ב'

כעת חברה א' רכשה 100% מהמניות של חברה ב' מבעל המניות של ב'

חברה א' שולטת בחברה ב' כי בהתאם ל- IFRS10 אם חברה א' מחזיקה מעל 50% ממניות חברה ב' היא שולטת בה מבחינה כלכלית בעל המניות של חברה א' שולט גם בחברה ב' כי הוא זה שקובע גם על חברה א' וגם על חברה ב'.

נסתכל על המצב הבא : כך שלאחר העיסקה בעל המניות של א' מחזיק בא' 10 מניות ובעל המניות של ב' מחזיק מניה אחת

חברה א' רוכשת 100% ממניות חברה ב' מבע"מ של ב' אבל במקום לשלם לו מזומן חברה א' מנפיקה לו מניה אחת . מבחינה משפטית חברה א' שולטת ב-ב' לפי IFRS10 שהרי מחזיקה בה מעל 50% מבחינה כלכלית בעל המניות של א' שולט בחברה א' ובחברה ב'

**רכישה במהופך**

כעת חברה א' רוכשת 100% ממניות ב' מבעל המניות של ב' ובתמורה היא מנפיקה לו 1,000 מניות של עצמה (כי חברה ב' שווה הרבה יותר מחברה א'). מיד לאחר העיסקה :

**מבחינה משפטית –** חברה א' שולטת בחברה ב' שהרי לפי IFRS10 היא מחזיקה בה מעל 50%

**מבחינה כלכלית –** בעל המניות של חברה ב' השתלט על חברה א' וממשיך לשלוט גם ב-ב'.

מכאן שרכישה במהופך זהו מצב בו יש סתירה בין המהות המשפטית לבין המהות הכלכלית וכמו תמיד בחשבונאות אנחנו מעדיפים את המהות הכלכלית ומכאן שמסתכלים על זה ממש כאילו חברה ב' רכשה את חברה א' .

**הסבר:** הדו"ח המאוחד של חברה A שאנו מציגים בא לשרת את בעלי המניות . ואם רב בעלי המניות של חברה A הם בעלי המניות של חברה ב' אז הדו"ח המאוחד שאנחנו כרו"ח מכינים בא להציג להם את המצב. מבחינתם, מה שקרה זה כך: שניה לפני כל העיסקה הם החזיקו רק בחברה ב' שניה אחרי כל העיסקה הזאת הם מחזיקים ב- א+ ב השינוי שחל מבחינתם הוא חברה א' כלומר, הם בעצם רכשו את חברה א' ולכן התקן קובע שלדו"ח של חברה ב' יש לצרף את חברה א' בקיצור ממש כאילו חברה ב' רכשה את חברה א' .

**הטיפול החשבונאי :**

1. **ע"ע –** בגלל שמסתכלים על זה ממש כאילו חברה ב' רכשה את חברה א' אז יש לחשב ע"ע בגין הנכסים וההתחייבויות של חברה א'. אם במועד מאוחד יותר חברה א' תמכור את חברה ב' אז אין לממש את עודף העלות שהרי מדובר בנכסים של א'
2. **מבחינה משפטית-** אנו נקרא לדו"ח המאוחד הזה הדו"ח המאוחד של חברה א' ובנותיה כי בהתאם ל- IFRS10 משפטית א' שולטת בחברה ב'
3. **מבחינה כלכלית –** הדו"חות המאוחדים נחשבים כדו"חות המשכיים לדו"חות של חברה ב' ולכן בדו"ח על השינויים בהון העצמי אנו נתחיל **בהון העצמי י"פ של חברה ב'** ואליו נצרף את חברה א'
4. **הון המניות-** כשנציג את הון המניות בדו"ח על השינויים בהון העצמי המאוחד אנחנו נציג שם את כמות המניות של חברה א' כי עובדתית בעלי המניות גם של א' וגם של ב' מחזיקים כעת במניות של חברה א' **למשל:** אם נלך לבורסה אנחנו נראה שהמניות של חברה א' מוחזקים בידי אותם אנשים . מעבר לזה אנו גם נבצע תיקון רטרואקטיבי להון העצמי יתרת פתיחה של חברה ב' כדי לשנות את ההרכב שלו. אנו יוצאים מהון המניות של חברה ב' בי"פ ואז נצטרך לבצע תיקון כדי להחליף את הון המניות של חברה ב' בהון המניות של חברה א'. נצטרך להציג בהון המניות יתרת פתיחה את כמות המניות שחברה א' הנפיקה כי המניות האלו מחליפות את המניות הקיימות של ב' בי"פ הן באות במקום המניות י"פ של ב'. התיקון הזה יהיה על חשבון הפרמיה.

**לסיכום : מסתכלים על זה כאילו ב' רכשה את א' אבל עם הבדל אחד – את הון המניות אנו מציגים לפי המניות של חברה א'.**